I Thisted og Morsø kommuner mangler 112 unge en praktikplads. En entreprenør, der tjener penge på at udføre opgaver for det offentlige skal være forpligtet til at have praktikanter på byggeriet. - Foreksempel når sygehuset bygger til, så skal det kun være firmaer med praktikanter, der kan byde på opgaven, siger Simon Kollerup, Folketingskandidat, Soc.dem. Region Nordjylland har allerede indført en såkaldt social klausul på byggeriet, der skal sikre, at de ansatte er dækket af en overenskomst, men Simon Kollerup vil ophøje det til lov. - Kravet skal være med til at opfylde den praktikpladsgaranti socialdemokraterne vil give alle unge, der starter på en erhvervsuddannelse, siger Simon Kollerup.

Referat:
Socialdemokraternes kandidat i Thistedkredsen, Simon Kollerup kræver at entreprenører der bygger for det offentlige, skal have tilknyttet praktikanter.